CELEX: 42020D0014
Language: et
Date: 2019-12-19 00:00:00
Title: Nõukogus kokku tulnud liikmesriikide valitsuste esindajate otsus (EL) 2020/14, 19. detsember 2019, millega antakse Euroopa Komisjonile luba pidada liikmesriikide nimel läbirääkimisi ühelt poolt Euroopa Liidu ja selle liikmesriikide ning teiselt poolt Aafrika, Kariibi mere ja Vaikse ookeani riikide ja piirkondade vaheliste majanduspartnerluslepingute üle sel määral, mil need kuuluvad liikmesriikide pädevusse

10.1.2020   
               
               
                  ET
               
               
                  Euroopa Liidu Teataja
               
               
                  L 6/112
               
            
         NÕUKOGUS KOKKU TULNUD LIIKMESRIIKIDE VALITSUSTE ESINDAJATE OTSUS (EL) 2020/14,
         19. detsember 2019,
         millega antakse Euroopa Komisjonile luba pidada liikmesriikide nimel läbirääkimisi ühelt poolt Euroopa Liidu ja selle liikmesriikide ning teiselt poolt Aafrika, Kariibi mere ja Vaikse ookeani riikide ja piirkondade vaheliste majanduspartnerluslepingute üle sel määral, mil need kuuluvad liikmesriikide pädevusse
         NÕUKOGUS KOKKU TULNUD EUROOPA LIIDU LIIKMESRIIKIDE VALITSUSTE ESINDAJAD,
         arvestades järgmist:
         
                     (1)
                  
                  
                     Nõukogu andis 17. juunil 2002 komisjonile loa pidada läbirääkimisi majanduspartnerluslepingute sõlmimiseks Aafrika, Kariibi mere ja Vaikse ookeani riikide ja piirkondadega ning võttis vastu läbirääkimisjuhised.
                  
               
                     (2)
                  
                  
                     Komisjonile tuleks anda muudetud läbirääkimisjuhiste alusel luba pidada liikmesriikide nimel läbirääkimisi ühelt poolt Euroopa Liidu ja selle liikmesriikide ning teiselt poolt Aafrika, Kariibi mere ja Vaikse ookeani riikide ja piirkondade vaheliste majanduspartnerluslepingute üle sel määral, mil need kuuluvad liikmesriikide pädevusse,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Liikmesriikide valitsuste esindajad annavad komisjonile loa pidada liikmesriikide nimel läbirääkimisi ühelt poolt Euroopa Liidu ja selle liikmesriikide ning teiselt poolt Aafrika, Kariibi mere ja Vaikse ookeani riikide ja piirkondade vaheliste majanduspartnerluslepingute üle sel määral, mil need kuuluvad liikmesriikide pädevusse.
            
            
               2.   Kui see on asjakohane, peetakse läbirääkimisi vastavalt nõukogu otsuse (EL) 2020/13 (1)
                  addendum’is esitatud läbirääkimisjuhistele.
            
         
         
            Artikkel 2
            Artikkel 1 ei mõjuta liikmesriikide edasisi otsuseid, mis on seotud nende esindajate nimetamisega nende pädevusse kuuluvates küsimustes.
         
         
            Artikkel 3
            Läbirääkimiste pidamisel konsulteeritakse AKV töörühmaga. Konkreetsete kaubandusega seotud küsimuste puhul kaasatakse kaubanduspoliitika komitee.
         
         
            Artikkel 4
            Käesolev otsus on adresseeritud komisjonile.
         
         
            Brüssel, 19. detsember 2019,
            
               
                  Liikmesriikide valitsuste esindajate nimel
               
               
                  Eesistuja
               
               K. MIKKONEN
            
         
         
            (1)  Nõukogu 19. detsember 2019 otsus (EL) 2020/13, millega muudetakse läbirääkimisjuhiseid läbirääkimiste pidamiseks majanduspartnerluslepingute sõlmimiseks Aafrika, Kariibi mere ja Vaikse ookeani riikide ja piirkondadega sel määral, mil need kuuluvad liidu pädevusse (ELT 2020/13 lk 101).